
4980  Златоград,   област Смолян, ул. ”Стефан Стамболов” №1
тел: 03071  20-48;   www.zlatograd.bg , E-mail:  obs_zlatograd@abv.bg


ПРОТОКОЛ

На членовете на Постоянна комисия по Бюджет и финанси
Комисията е в състав:
· Антон Симеонов
· Жечка Хаджийска
· Невена Александрова
· Светлозар Пехливанов
· Милко Караджов

Днес 11.11.2024 г., (понеделник) от 16:00 часа, се проведе заседание на Постоянна  комисия по Бюджет и финанси. Председател на постоянната комисия е господин Антон Симеонов. За присъствието на членовете на комисията се води присъствен списък. В заседанието взеха участие от Общинска администрация -  госпожа Елмира Угорлиема – Зам.- Кмет на Община Златоград, инж. Елка Чаушева – секретар на Община Златоград, госпожа Златка Цекова – Директор на дирекция „ Административно - правно обслужване, общинска собственост и замеделие, той и юрисконсулт, госпожа Надя Мангарудова – Директор на дирекция финансово – счетоводни дейности, бюджет, човешки ресурси и местни данъци и такси, Юли Хаджийски – Директор на Дирекция „Устройство на територията“ 
Предварително е изпратена покана – дневен ред на членовете на постоянната комисия и ръководството на Общинска администрация.
Господин Симеонов поздрави присъстващите и с кворум от 3 общински съветници откри заседанието на Постоянната комисия по Бюджет и финанси. 
Господин Симеонов  даде думата за предложения и коментари по дневния ред.

Госпожа Кръстева предложи в точка „Други да бъде включена 
· Докладна записка от Емилия Младенова Кръстева – Председател на Общински съвет Златоград с вх. № ОС – 1209/31.10.2024г., относно: Упълномощаване на Председателя на Общински съвет Златоград за предприемане на действия в рамките на правомощията му, установени от закона, за отнасяне до компетентни органи, неизвършването на фактически действия от Кмета на Община Златоград относно изпълнение на решения на Общински съвет Златоград.
· Към точка „Молби и жалби на граждани“ да бъде включена Жалба от д-р Н. Д. – И., относно: Опасно заблатяване на речното корито.
Господи Симеонов предложи в точка „Еднократни финансови помощи“ да се добави Молба от А. Б. за отпускане на еднократна финансова помощ.

Други предложения не постъпиха и господин Симеонов подложи на гласуване предложенията за допълнения в дневния ред.

· Докладна записка от Емилия Младенова Кръстева – Председател на Общински съвет Златоград с вх. № ОС – 1209/31.10.2024г., относно: Упълномощаване на Председателя на Общински съвет Златоград за предприемане на действия в рамките на правомощията му, установени от закона, за отнасяне до компетентни органи, неизвършването на фактически действия от Кмета на Община Златоград относно изпълнение на решения на Общински съвет Златоград.
 

 Комисията гласува с 3 гласа „за“, 0 „против“, 0 „въздържал се“ – прие се предложението.

· В точка „Еднократни финансови помощи“ да се добави Молба от А. Б.

Комисията гласува с 3 гласа „за“, 0 „против“ , 0 „въздържал се“ – прие се предложението.

· Към точка „Молби и жалби на граждани“ да бъде включена Жалба от д-р Н. Д. – И., относно: Опасно заблатяване на речното корито.

Комисията гласува с 3 гласа „за“, 0 „против“ , 0 „въздържал се“ – прие се предложението.



Господин Симеонов подложи на гласуване целия дневен ред с така направените допълнения. 

Комисията гласува с 3 гласа „за“ , 0 „против“ , 0 „въздържал се“ 



ДНЕВЕН  РЕД:
1. Преглед на Наредба № 8 за определянето и администрирането на местните такси и цени на права и услуги на територията на Община Златоград.
2. Молби и жалби на граждани. 
3. Еднократни финансови помощи
4. Други.
· Докладна записка от Емилия Младенова Кръстева – Председател на Общински съвет Златоград с вх. № ОС – 1209/31.10.2024г., относно: Упълномощаване на Председателя на Общински съвет Златоград за предприемане на действия в рамките на правомощията му, установени от закона, за отнасяне до компетентни органи, неизвършването на фактически действия от Кмета на Община Златоград относно изпълнение на решения на Общински съвет Златоград.


**************************************************
По т.1 от дневния ред: Преглед на Наредба № 8 за определянето и администрирането на местните такси и цени на права и услуги на територията на Община Златоград.
Господин Симеонов: Решихме да включим тази точка, защото съгласно изискванията на закона има определени технологични срокове, които са свързани с промени, които касаят Наредба 8. В тази връзка предложихме да започне прегледа на Наредбата, за да може да се види ако има несъответствия, ако има някакви промени, които се налага да бъдат направени. И в тази връзка е и моето обръщение към Общинска администрация – съобразно законовите изисквания и юридическата помощ, която е необходима по правилното прецизиране на текстовете, сроковете и така нататък да бъде предприето от ваша страна, а съответно и на последващи заседания ще бъде дебатирано по Наредба 8 и промените и допълненията, които се налагат, за да бъдат спазени и законово-регламентираните срокове, по обявяване и съответно да имаме време и с приемането на промените и измененията в Наредба 8. 
Господин Симеонов даде думата за коментари.
Госпожа Кръстева:  Благодаря, господин Симеонов! Добре е всяка една Наредба да бъде разгледана в съответния мандат на Общински съвет Златоград. Наредба 8 има няколко текста, които трябва да бъдат актуализирани. Аз предлагам да започнем от началото, ако нямате нищо напротив и да коментираме различните текстове дали ще бъдат променяни или актуализирани. Господин Симеонов, как предлагате Вие да започнем?
Господин Симеонов: Ако има някакви предложения или промени по страниците, съответно в последствие и от общинска администрация ако имат готовност сега, ако не на следващо заседание също да отправят предложенията.
Госпожа Кръстева: Процедурно за актуализирането, тя трябва да бъде качена на сайта на общината поне 30 дни. Тук може ли да разчитаме на юридическа помощ.
Госпожа Угорлиева: Да.
Госпожа Кръстева: Само бих искала да попитам имахме едно питане, с което трябваше да ни бъдат предоставени лицата, които живеят на улици, които не са реализирани, обаче нямаме информация до този момент.
Госпожа Угорлиева: Ние може да дадем адресната регистрация, обаче дали реално живеят. Това удовлетворява ли?
Госпожа Кръстева: Ами каквото можете да ни дадете, като информация.
Госпожа Угорлиева: Дали е надеждна тази информация, защото има на определена улица постоянен адрес или настоящ адрес, че живеят четирима човека, а реално погледната не живеят толкова.
Госпожа Кръстева: Може би трябва да ни дадете лица, които заплащат данъци и такси. Ако всички плащат ще ни ги дадете всички.
Госпожа Угорлиева: Независимо дали живеят там или не живеят, тоест са собственици на обект. 
Госпожа Чаушева: Допълнението, което госпожа Кръстева, но не са реализирани. Улиците, които не са реализирани пък плащат такси, така разбрах.
Госпожа Кръстева: Точно така. На улици, които семействата заплащат местни данъци и такси, а всъщност улиците не са им реализирани и ще Ви кажем защо. „Чл.8 от Наредба 8 гласи: (1) Лицата неползващи услуга през годината или определен период от нея се освобождават изцяло или частично от заплащане на съответната такса по ред определен с тази Наредба.
	(2) В случаите по ал.1 тези лица предварително представят в Община Златоград документ, удостоверяващ неползването на услугата.
Чл. 9. (1) Общински съвет може да освобождава отделни категории лица изцяло или частично от заплащане  на отделни видове такси и цени на права и усулги.
Чл. 16. (1) Такса за битови отпадъци се заплаща за услугите по  събирането, извозването и обезвреждането в депа или други съоръжения  на битовите отпадъци, както и за поддържане на чистотата на  териториите за обществено ползване в населените места.
(2) Таксата се определя в годишен размер с решение на общински съвет ежегодно въз основа на одобрена план-сметка, включваща необходими разходи за :
4. почистване на уличните платна, площадите, алеите, парковите и другите територии от населените места, предназначени за обществено ползване.“ Като няма улично платно, защо трябва да плащат хората тази такса? Ние искаме информация.  
Госпожа Угорлиева: Те ползват тези части, общите територии, поделено е. 
Госпожа Кръстева: Вижте сега ние няма да разсъждаваме, с решение на Общински съвет се определят кои категории лица могат да бъдат освободени. Таксата се определя в годишен размер с решение на общински съвет ежегодно въз основа на одобрена план-сметка, включваща необходими разходи за: четири точки, четвъртата от която Ви прочетах.  Защото има хора, които не маже колата да стигне до техния имот и те са принудени да си носят боклуците до определена точка, до която стига колата, те са ощетени по този начин. Все още ние нямаме информация, това е в процес на разглеждане.
Госпожа Чаушева: Значи по Наредби и изисквания до 200 метра имаме контейнер, така че всеки човек може на такова разстояние да изхвърли боклука си. Дори да нямат улица, дори да нямат кофа в дома си имат възможност да изхвърлят отпадъка.  
Госпожа Угорлиева: Понеже възникна коментар за почистване на улични платна, на улици които не са реализирани, а живеят хора там и в тях е калкулирана цената. Има се предвид точно тази точка 4 госпожо Кръстева, където прочетохте площади, алеи, паркове и други територии от населените места предназначени за обществено ползване. Разбира се, че може да се коментира, това което Вие преди малко казахте размера на таксата, но да кажем, че ние имаме предвид и поддържането на общите територии за обществено ползване.
Госпожа Кръстева: Аз мисля, че ме разбрахте втора точка включва събиране на битовите отпадъци и транспортирането им до депата. Все пак това си е едно неудобство на хората ако трябва двеста метра да носят отпадъка. И в тази връзка искам тука да попитам получихме снимки, в които на басейна на ул. „Ерма“ е пълен с неизползваеми кофи за смет и те са пълни с боклук. Това да не сте го направили регламентирано сметище и ние да не сме уведомени, защото на предходно заседание се каза, че има само строителни отпадъци от ул. „България“, но там се оказва, че наистина има всякакъв вид отпадък. Нека да ми се отговори, като питане до утре до заседанието. Това сметище ли е или не е и ако не е сметище какво правят тези отпадъщи там. И още един въпрос имахме вече запитване от граждани на общината, които искат да си вземат някакъв отпадък от басейна, по какъв начин може да се случи това?
Госпожа Чаушева: Терена на басейна не е сметище и аз получих снимки, видях, че има контейнери сега във вид на отпадък, но преди време там ремонтираха работници контейнерите, защото тези счупените, повредени нали нямаме друга подходяща площадка там извършваха ремонт. Това, което видях действително вече е отпадък, колегите ще направят възможното да изчистят отпадъци поне от тези непотребни вече контейнери. Видях има и дюшеци, има и едрогабаритна мебел в тия дни ще бъде почистено. Ако действително гражданин е видял в тези магериали може да се обади, да пише, да заяви писмено към кмета, какво точно иска, но ние сме практикували той сам да извади материала, да си го нареди, сортира и да си го извози, като получи разрешение. Даже не сме определяли цена мисля, стига да е годен материала и на него да му върши работа. Всъщност комисия определяше цена и се заплаща стойност определена от служители, има си символична такава. 
Госпожа Кръстева: Ами, как така? 
Госпожа Чаушева: Така, да с протокол, цена поне тия, които са предоставени на гражданите са заплащали символична цена.
Госпожа Кръстева: Това не трябва ли да е в някаква наредба?
Госпожа Чаушева: Мисля че е регламентирано това.
Господин Симеонов: Не мисля. Моля до заседанието да ни представите законовата уредба. Елемента със определянето на цена, да ни предоставите информация как е регламентирано и на базата на какви законови нормативи. 
Госпожа Кръстева: Това утре до заседанието в т. „Питания“. Във връзка с казаното до сега в чл. 23 на стр. 4, да се създаде ал. 4 Когато не е реализирана улица и не се събира от адресната регистрация на жителите на нереализираната улица. Предлагам такъв текст. На стр 5, раздел 2 Такса за ползване на пазари, тържища, панаири и тротоари, чл. 26 предлагам да се създаде т.7.1 За ползване на площи на  градски площад, да е отделна цената. В чл. 28 искам да попитам при прекратяване на ползване на мястото лицата не заплащат такса за периода от прекратяването до крайния срок на издаденото разрешително. Това значи ли, че ако е там обекта, който са го ползвали, но не работи не се плаща. 
Госпожа Цекова: Не.
Госпожа Кръстева: На стр. 6, Чл. 32.  (1) Таксите за ползване на тротоари, площади, улични  платна, места, върху които са организирани пазари (открити,   покрити), тържища, панаири, както и терени с друго предназначение, се определят на кв. м. или бр., за час, ден  или година, съгласно Приложение № 1. Та мисълта ми е сегашния пазар, който е преместен той с какви цени плаща с тези за ползване на тротоари и улични платна или като за пазар?
Госпожа Цекова: Като за пазар.
Госпожа Кръстева: Със заповед е изместен пазара на ул. „Беловидово“. Към госпожа Чаушева ми е въпроса, заповедите на кмета къде ги публикувате?
Госпожа Чаушева: Не ги публикуваме, само тези които са общи административни актове. Имаме панел всъщност да, на официалната интернет страницата на общината имаме панел със заповеди, но се публикуват общите административни актове на кмета.
Госпожа Кръстева: Защото заповедта за пазара никъде не беше качена и тя в такъв случай не може да се оспорва от никой. Аз мисля, че заповедите на кмета би трябвало да имат публичност. Също заповедта за събарянето на двете сгради я нямате никъде. Има заинтересовани лица, които трябва да бъдат уведомени и аз затова питам, за да знае и населението и искам това да се протоколира, къде се публикуват заповедите на кмета? 
Госпожа Чаушева: Аз трябва да проверя, мисля че точно тази заповед е публикувана на интернет страницата на общината, за преместването на пазара и условията, при които нали това ще се случи. 
Госпожа Кръстева: Госпожо Чаушева, тази заповед аз лично Ви я поисках писмено и я получих две седмици след поискването.
Госпожа Чаушева: Има я и на интернет, сега не съм много сигурна, за да говоря.
Госпожа Кръстева: Добре отговорете ми, къде могат да се видят заповедите на кмета с поредните номера, защото последната заповед е от юни месец 2024 година и тя касае строителни разрешения или нещо, свързано със строителството.
Госпожа Чаушева: Аз казах, че не се публикуват всички заповеди на кмета, а тези които представляват общи административни актове, нали касаят обществото населението, само те намират отражение там, както и такива в изпълнение на решение на Общински съвет. Нямаме задължение да публикуваме поредните заповеди на кмета на общината. 
Госпожа Кръстева: Да, но когато касаят доста хора аз мисля, че тези заповеди трябва да бъдат публикувани, за да бъдат запознати всички жители. Както е заповедта с пазара, тогава я търсиха много хора, включително и жители на улицата, на която се провежда пазара. Имам по вайбър съобщения, питания в месинджър и всички търсеха тази заповед, но тази заповед не можеше да се открие въобще и аз затова Ви направих писмено запитване къде е заповедта и заповедта ми я предоставихте след две седмици, като съм търсила навсякъде в сайта на общината и заповедта я нямаше. Затова Ви питам какъв е реда за публикуване на заповедите. Много Ви моля да отговорите писмено утре до т.„ Питания“ на редовното заседание, къде се публикуват заповедите на кмета. 
Госпожа Чаушева: Всички наематели и търговци предварително бяха уведомени, за това че пазара се измества на ул. „Беловидово“, кмета лично беше, а тези които са тръгнали на пазар много бързо се ориентираха, защото сега не са големи разстоянията, намериха правилното място на пазара.
Госпожа Кръстева: Госпожо Чаушева, говорим принципно и трябва да спазваме законовите разпоредби. Когато има заповеди на кмета, които касаят голям брой жители на общината трябва да се публикуват, защото трябва да има публичност. Не е нормално Председател на Общински съвет да Ви поиска заповед и тя да пристигне толкова късно. Ако не е проблем тази заповед, защо трябва да я получа толкова късно, а да не говорим, че и жителите я търсиха, точно тези жители, които живеят на улицата, на която се провежда пазара. За това искам да ми отговорите писмено, къде се публикуват заповедите на кмета. Добре, продължаваме по нататък. Отиваме на стр. 7 в чл. 48 е За ползване на гробни места, над 8 години, се заплаща еднократно такси по Приложение №1, както следва: до 15 години; за вечни времена. Чл. 49 - Таксите се събират на касата в Център за информационно и административно обслужване на гражданите в сградата на Общината и искам да се допълни и се записват в регистър специално създаден за това.  По нататък следват кучетата. Тука за кучетата има ли някакъв регистър и да се следят в тримесечен срок, просто питам информативно.
Госпожа Кръстева: Сега отиваме в Приложение 1 в точка 8 - За ползване на тротоари, площади, улични платна и други терени при  организиране на :
1. празника на Златоградското чеверме, на ден, на кв.м. честване на други национални, местни празници, организиране на панаири, събори за търговска дейност на открито, включително за разполагане на маси, столове, витрини, щандове и други, на ден, на кв.м. Сега 50 лв. е за Златоградското чеверме, а 12 лева е за другите празници, така ли?
Госпожа Угурлиева: Да.
 От общинска администрация отговориха – Да.
Госпожа Кръстева: Дайте ни справка за другите национални празници какви такси имаме събрани, от всички празници, които са ни обявени в Културния календар. Нали и те се включват тука, местни празници са, имаме предвид празниците от Културния календар? В точка 11 За ползване на тротоари, площади и други общински терени за разполагане  на маси, столове  към заведения за хранене и развлечения. Има много голяма разлика от това на ден да се заплаща - 1,20 лв. и за месец -7,20лв. Тук е добре да се помисли. След това за периода от ноември до април  включително, също има много голяма разлика на ден е 0,36 лв., а за месец е 2,40 лв.
Госпожа Угурлиева: Това са зимните сезони и по-топлите сезони.
Госпожа Хаджийска: Тоест от май до октомври се плащад шест дни месечно, за шест дни месечно се покрива, което малко наистина 
Госпожа Угорлиева: Другите са зимни месеци и надали излизат.
Госпожа Хаджийска: Да, говорим за дневната и месечната. Дневната е 1,20 лв., месечната е 7,20 лева. Ако аз платя 7,20 месечно означава, че шест дни само ползвам това заплащане, което е малко. Добре е да бъде пона на 50 % половината от дължимата. Логично е поне 30,00 лв. е за един месец да 15,00 лв., 16,00 лв., да има някаква логика.
Госпожа Угорлиева: Ама, това е на квадратен метър, нали не е за ден, на квадратен метър.
Господин Симеонов: Да, но когато ползването е на дневна база или на месечна база.
Госпожа Кръстева: Продължаваме на стр. 15, точка 14 - За ползване на тротоари, площади и други общински терени за провеждане на циркови представления. Предлагам да се създаде точка 15 – За ползване на площи на централен градски площад, като бъде 12,00 лв. на кв.м.
Госпожа Цекова: Тогава от точка 8 площади трябва да се махне.
Госпожа Кръстева: Ако трябва- да се махне.
Госпожа Цекова: Ще се прецезира.
Госпожа Кръстева: Ама за чевермето те си остават специални тези дни, те ще са по скъпата тарифа. Коледни новогодишни празници, скариади и ----. Госпожо Угорлиева, както са тези тука кафе машини, фризери и така нататък. Вижте това са първоначални предложения, които ще бъдат коментирани. На 21 стр., сега прави ми впечатление при посещение на „Чалъковата къща“ имаме такса два лева и един лев. Тази „Чалъкова къща“ бяхме сложили една такса за нощувка, обаче явно е премахната. Тя използва ли се за нощувки „Чалъковата къща“?
Госпожа Угорлиева: На гости на общината, да. М. Д. например спа тука, архитекти, които идваха също спаха 
Госпожа Кръстева: Защо не я пуснем тогава. Да и сложим такса и да я пуснем. Това също трябва да го коментираме. Тя въобще не се използва за вход. Не е туристическа атракция, а трябва да е такава. Ние имаме ли приходи от нея?
Госпожа Хаджийска: Аз като питах миналия път ме обвиниха, че съм невежа и не знам, че не може да има приходи.
Госпожа Кръстева: Тука защо не се посещава, защото аз няколко пъти съм водила гости и никога не е била отключена „Чалъковата къща“.
Госпожа Угорлиева: Просто трябва да бъде човек назначен там специално, това е разход. 
Господин Симеонов: Не е необходимо да бъде назначен.
Госпожа Угорлиева: Не е необходимо, аз също мисля. Само при заявка да има може би телефон, вече който иска.
Господин Симеонов: Има организация, дали домакин на община, дали някой друг не е проблем да се предостави ключ. 
Госпожа Кръстева: Ако няма да е туристическа атракция да махнем таксите. Аз затова Ви казах, че има такси, които не са съвместими със сегашните. По нататък отиваме на страница 22 и имаме много интересна услуга с багер. Една машиносмяна ни е 300,00 лв., един машиночас 37,00 лв. Ние имаме ли багер?
Госпожа Угорлиева: Имаме багер, да. 
Госпожа Кръстева: Значи ние имаме багер и го даваме срещу такса, пък в същото време ние плащаме за багер.
Госпожа Угорлиева: Ами то е мъничък.
Инж. Хаджийска: Нашият багер не може да изпълнява голям обем работа, то е по-лек.
Госпожа Хаджийска: А имало ли е случай до сега да е ползван за подобни нужди по тази наредба. 
Инж. Хаджийска: То е много слаб и не мога да се сетя.
Госпожа Кръстева: Тогава да я махнем тази услуга. За какво трябва да я оставяме тази услуга. 
Инж. Хаджийски: Ние сме я ползвали за почистване на наносите.
Госпожа Кръстева: По нататък имаме такса за депониране на строителни отпадъци на територията на общината - 4 лева. 
Госпожа Угорлиева: То това е вече остаряло, то няма такава опция. 
Госпожа Кръстева: Аз затова Ви казвам, че има много остарели неща. 
Госпожа Угорлиева: Има много остарели да. 
Госпожа Кръстева: Извозване на строителни отпадъци за един кубик на територията на общината до Мадан и така нататък.
Госпожа Угорлиева: Вече външна фирма извозват. 
Госпожа Хаджийска: А строителни отпадъци до община Мадан возим ли за 30,00 лева?
Госпожа Угорлиева: На час не. Вече има друга фирма.
Господин Симеонов: Те са си на специални депа за специални строителни отпадъци.

Госпожа Кръстева: Сега тука имаме наем за ползване на колелета. Къде отидоха тия калелета. Няма ги. Ама имаме пак бъгита. Имаме ли бъгита?
Госпожа Угорлиева: Ние нали закупихме в рамките на един проект за пожарна безопастност, когато стана голямото спадене на снега ги ползвахме, но те също не са
Госпожа Кръстева: Къде са сега?
Госпожа Угорлиева: Трябва да са тука.
Госпожа Чаушева: Трябва да са  Пречиствателната станция, мисля че там са. 
Госпожа Кръстева: Дайте ни информация, къде са бъгитата, колко са и така нататък.
Госпожа Угорлиева: Две бяха мисля. В отчета на кмета сме ги информирали и описали. 
Госпожа Кръстева: Те за каква цел са били?
Госпожа Угорлиева: Те бяха точно за такава цел, за използване при трудно достъпни ройони, в ситуация на бедствия.
Госпожа Кръстева: Давайте ги и на пожарната
Госпожа Угорлиева: Ползваме ги.
Госпожа Кръстева: Пожарната не знаят, че имаме бъгите?
Госпожа Угорлиева: Знаят.
Госпожа Чаушева: Те са за доброволното формирование.
Госпожа Кръстева: Последната точка 70 Разрешение за озвучаване с музикален състав, какво значи? Някой може ли да ми каже?
Госпожа Чаушева: С подробности не, но това е регламентирано, мисля, че е по Закон за туризма.
Господин Симеонов: Ако иска да си покани музикален състав да му свири, трябва да получи разрешение.
Госпожа Кръстева: Имаме ли такива заплащания? 
Госпожа Угорлиева: Това трябва да го видим, защото ако е отпаднала. Иначе се удължава работното време и се иска съгласуване, когато ще има музикален състав.
Госпожа Кръстева: Не, не, просто питам. Интересува ме спортната площадка в Старцево към училището ли е или към общината?
Госпожа Угорлиева: Общинска, но ползват я ученици, деца.
Госпожа Кръстева: Общинска ли е? Защото имаше сега в почивните дни, имах сигнали от жители, че е започнала да се заключва и не може да се ползва от учениците. Каква е причината?
Госпожа Угорлиева: Предоставена за стопанисване на училището и в директорката е ключа.
Госпожа Кръстева: Защо трябва да стои заключена, като тя е на общината и се ползва безпланто от децата и ние не може да я заключим, все едно да заключим стадиона.
Госпожа Угорлиева: То се заключва стадиона.
Госпожа Кръстева: Събота и неделя е отключен.
Госпожа Угорлиева: Да, но има човек. Трябва да го коментираме този проблем, защото помните ли когато оставихме спортната площадка на Кадиов врис сега в какво състояние е отключена беше всеки месец.
Госпожа Кръстева: Тук малко въпроса е, бих го разгледа от друга глудна точка, защото в Златоград имаме няколко спортни площадки, а в населените места ние се борим децата а има какво да правят и изведнъж това, което притежава населеното място остава заключено и недостъпно за децата, което не се възприема добре от местните жители. За това е добре, ако трябва да се определи и човек, но тази площадка събота и неделя нека да бъде заключена в тъмната част на денонощието. 
Госпожа Угорлиева: Да, но в събота и неделя, ако е предоставена за стопанисване. Това трябва с училището да проведем разговор.
Госпожа Кръстева: Изговорето го, то утре трябва да дойде представител, те имат отчети и може би на самото заседание щ его коментираме. Физкултурния салон в Старцево е собственост на общината, нали така? 
Госпожа Хаджийска: Управлява се от училището.
Госпожа Кръстева: Но е собственост на общината. За него никакви идей за въвеждане в експлоатация, тъй като е бил в много окаяно състояние. Благодаря господин Председателстващ, това бяха мойте предложения. 
Госпожа Угорлиева: Знаете ли защо беше общинска собственост, защото имаше пак някакъв проблем за да стане публична общинска собственост и да се вземе от общината да го стопанисва физкултурният салон. 
Госпожа Цекова: Много отдавна директор на училището беше Янка Чалъкова и имаше някакъв проблем с ползването на физкултурния салон. 
Господин Симеонов: нямаше достъп, не предоставяше никой да влиза.
Госпожа Цекова: В т. 6 римско, в Приложение 3 Право за ползване от неучащи на закрити физкултурни салони, съгласувано с кмета на с. Старцево за физкултурния салон в СОУ “Св. Княз Борис І”, с директорите на ОУ “Васил Левски” Златоград и  СОУ “Антим І” Златоград, по отношение на условията за ползване, допустимите спортове и времевия режим, е както следва : 1. За физкултурен салон в ОУ “Васил Левски” Златоград:
	- вход за 1 лице 				– 2,00 лв. 
	- абонаментна такса за 1 лице 		– 25,00 лв.  за месец
	2. За физкултурен салон в СОУ “Антим І” Златоград и в СУ “Св. Княз Борис І” с. Старцево:
	- вход за 1 лице 				– 1,00 лв. 
	- абонаментна такса за 1 лице 		– 15,00 лв. за месец


Госпожа Хаджийска: Тук можем да помислим сега за населените места, в които няма спортни площадки какво правят да речем в Старцево, в Долен.
Госпожа Угорлиева: То тук по-скоро въпроса на Кръстева беше укаяно е състоянието на физкултурният салон.
Господин Симеонов: собственост е на общината, а се стопанисва от училището. Нека да проверите и вие с каква информация разполагаме.
Госпожа Хаджийска: Там имаше две възможности. Едното беше едното на единия етаж другото на втория етаж и на единия етаг имаше фитнес уреди или нещо подобно. Сега ако нещо може да се по- подобри или да се ползва поне зимата или някакви такива условия. То е ясно, че училището само не може да се справи, вероятно защото все пак.
Госпожа Щърбова каза че втория етаж се ползва.
Госпожа Хаджийска: Тя се ползва за учебен процес, вероятно. 
Госпожа Щърбова отговори, че извън учебно време,децата които тренирет футбол.
Госпожа Угорлиева: Училището събира и такса най- вероятно. Господин Топчиев е казал, че без прекъсване се ползва спортната площадка, тоест и събота и неделя.
Господин Симеонов: Нека да се провери това и допълнително тази информация ще бъде.
Госпожа Хаджийска: да го проверите в училището има ли някаква възможност, тоест 
Господин Симченов: добре нека тази информация да бъде проверена и да вървим по същество. Това бяха част от нещата. Сега тук молбата ми е към Общинска администрация и Вие да направите преглед по наредбата, ако смятате че имма разпоредби, които са отпаднали да предложим да бъдат изчистени в някои от параграфите, ако имате предложения за корекции да ги предоставите, а също и на редовното заседание ще бъде докладвано до целия общински съвет, така че всички да имат възможност да направят своите предложения, за да може на последващо заседание в конкретика да се работи по предложения с цел да бъдат обработени и да се спазят сроковете за публикуване. Няма проект на решение по тази точка. Прелагам да прекратим разискванията.  

 

По т.2 от дневния ред: Молби и жалби на граждани. 
Господин Симеонов: Както бяха разгледани и на постоянната комисията по Устройство на територията голяма количество от жалби, молби и така нататък, бяха разгледани на комисията по устройство на територията. За някои от позициите се уточнихме, че се очаква евентуално КСС-та от страна на администрацията. Ако имате някаква готовност, моля да ни ги предоставите, за да знаем има ли или няма, за да може тези, които са. Сега предлагам всичките да не ги разглеждаме, защото да оставим евентуално тези, които касаят вземане на решения и очакват КСС на заседание. Вие да ни представите за които имате да ги разглеждаме тях, останалите просто ще ги съобщим и ако имате готовност до утре до сесията да се допълни. 
Инж. Хаджийски: За Кобилен дол – 2500 лв., имаме КСС, имаме машиносмени багер и самосвал. 
Господин Симеонов: Значи Вие ще ни ги предоставите на края на заседанието
Инж. Хаджийски: За В. Д., ул. Кокиче ККС-то възлиза на 2635,20лв., подравняване балансиране. При ул. „Христо Ботев“ Г. Х. решихме да го направим 50 кв., излиза до нейния вход на стойност 2050 лв., това включва трошена каменна настилка, баластра, пясък и павета бехатон. 
Госпожа Кръстева: Само за тръбите може ли да ни дадете КСС?
Инж. Хаджийски: Да. 
Господин Симеонов:  
2.1. Жалба от А. М.
Във връзка с постъпила молба от жител на Община Златоград и на основание чл.21, ал.1 т.6 от ЗМСМА и чл. 124, ал.2 от Закона за публичните финанси и необходимостта от реконстроиране на открит водосток в местността с идентификатор........., ОбС 

Р Е Ш И:
1. Одобрява разходи в размер на 3204 лв. за реализация на обект: реконстроиране на открит водосток в местността с идентификатор........., по стопански начин.
1. Средствата по т.1 да бъдат осигурени от параграф 0098 „Резерв“, дейност Резерв, функция 9.
1. Възлага на кмета на Община Златоград да отрази промените по бюджета на Община Златоград за 2024 г.
Комисията гласува проекта на решение с 3 гласа „за“ , 0 „против“ , 0 „въздържал се“
[bookmark: _GoBack]2.2. Молба от живущите на пресечката на улица „В**** Т****“ с. Старцево

    Във връзка с постъпила молба от жители на Община Златоград, с. Старцево и на основание чл.21, ал.1 т.6 от ЗМСМА и чл. 124, ал.2 от Закона за публичните финанси и необходимостта от осигуряване на тръби и механизация за прекъсната мръсна канализация на ул. “В**** Т****” и пропадащ път, ОбС 


Р Е Ш И:
1. Одобрява разходи в размер на…….. лв. за реализация на обект: осигуряване на тръби и механизация за прекъсната мръсна канализация на ул. “В***** Т*****” и пропадащ път, по стопански начин.
1. Средствата по т.1 да бъдат осигурени от параграф 0098 „Резерв“, дейност Резерв, функция 9.
1. Възлага на кмета на Община Златоград да отрази промените по бюджета на Община Златоград за 2024 г.
1. На основание чл.60, ал.1 от АПК, допуска предварително изпълнение, поради следните мотиви: Налице е проблем с висок обществен интерес, жителите са с прекъсната мръсна канализация в целия квартал, предвид предстоящия зимен сезон се налага предприемане на спешни действия.

Комисията гласува проекта на решение с 3 гласа „за“ , 0 „против“ , 0 „въздържал се“
2.3. Молба от В. Д.


    Във връзка с постъпила молба от жител на Община Златоград и на основание чл.21, ал.1 т.6 от ЗМСМА и чл. 124, ал.2 от Закона за публичните финанси и необходимостта от уширение на ул. “Кокиче” от осева точка ... до осева точка......, ОбС 


Р Е Ш И:
1. Одобрява разходи в размер на 2635.20 лв. за реализация на обект: уширение на ул. “Кокиче” от осева точка ... до осева точка......, по стопански начин.
1. Средствата по т.1 да бъдат осигурени от параграф 0098 „Резерв“, дейност Резерв, функция 9.
1. Възлага на кмета на Община Златоград да отрази промените по бюджета на Община Златоград за 2024 г.
1. На основание чл.60, ал.1 от АПК, допуска предварително изпълнение, поради следните мотиви: Налице е проблем с висок обществен интерес, жителите са труден достъп до жилищата си, предвид предстоящия зимен сезон се налага спешни действия.
Комисията гласува проекта на решение с 3 гласа „за“ , 0 „против“ , 0 „въздържал се“
2.4. Молба от Г. Х.


    Във връзка с постъпила молба от жител на Община Златоград и на основание чл.21, ал.1 т.6 от ЗМСМА и чл. 124, ал.2 от Закона за публичните финанси и необходимостта от баластриране, опесъчаване, предоставяне на павета за оформяне на пътека  на ул. “Х***** Б****” ** , ОбС 


Р Е Ш И:
1. Одобрява разходи в размер на 2050 лв. за реализация на обект: баластриране, опесъчаване, предоставяне на павета за оформяне на пътека  на ул. “Х**** Б****” **, по стопански начин.
1. Средствата по т.1 да бъдат осигурени от параграф 0098 „Резерв“, дейност Резерв, функция 9.
1. Възлага на кмета на Община Златоград да отрази промените по бюджета на Община Златоград за 2024 г.
1. На основание чл.60, ал.1 от АПК, допуска предварително изпълнение, поради следните мотиви: Налице е проблем с висок обществен интерес, жителите са труден достъп до жилищата си, предвид предстоящия зимен сезон се налага спешни действия.


Комисията гласува проекта на решение с 3 гласа „за“ , 0 „против“ , 0 „въздържал се“


2.5. Заявление от С. А. И.- Кобилен дол;

    Във връзка с постъпила молба от жител на Община Златоград, за осигуряване на път към Кобилен дол, поради трудна проходимост и предстоящия зимен сезон и на основание чл.21, ал.1 т.6 от ЗМСМА и чл. 124, ал.2 от Закона за публичните финанси и необходимостта от осигуряване на път към Кобилен дол, ОбС 


Р Е Ш И:
1. Одобрява разходи в размер на 2500 лв. за реализация на обект: осигуряване на път към Кобилен дол, по стопански начин.
1. Средствата по т.1 да бъдат осигурени от параграф 0098 „Резерв“, дейност Резерв, функция 9.
1. Възлага на кмета на Община Златоград да отрази промените по бюджета на Община Златоград за 2024 г.
1. На основание чл.60, ал.1 от АПК, допуска предварително изпълнение, поради следните мотиви: Налице е проблем с висок обществен интерес, жителите са труден достъп до жилищата си, предвид предстоящия зимен сезон се налага спешни действия.


Комисията гласува проекта на решение с 3 гласа „за“ , 0 „против“ , 0 „въздържал се“


2.6. Заявление от А. С. С.;


 
    Във връзка с постъпила молба от жител на Община Златоград и на основание чл.21, ал.1 т.6 от ЗМСМА и чл. 124, ал.2 от Закона за публичните финанси и необходимостта от изграждане на водосток в имот с идентификатор 31111.32.259, кв. 24 по КККР на град Златоград, ОбС 


Р Е Ш И:
1. Одобрява разходи в размер на 17 110,80 лв. за реализация на обект: изграждане на водосток в имот с идентификатор 31111.32.259, кв. 24 по КККР на град Златоград, по стопански начин.
1. Средствата по т.1 да бъдат осигурени от параграф 0098 „Резерв“, дейност Резерв, функция 9.
1. Възлага на кмета на Община Златоград да отрази промените по бюджета на Община Златоград за 2024 г.

Комисията гласува проекта на решение с 2 гласа „за“ , 0 „против“ , 0 „въздържал се“ и 1 „не гласувал“

По т. 3 от дневния ред: Еднократни финансови помощи
Господин Симеонов предложи на редовното заседание да бъде гласуван конкретния размер на помощите включително да се добави тази, която днес беше докладвана. 
Комисията гласува проекта на решение с 3 гласа „за“ , 0 „против“ , 0 „въздържал се“ – прие се.


По т.4 от дневния ред: Други.


· Докладна записка от Емилия Младенова Кръстева – Председател на Общински съвет Златоград с вх. № ОС – 1209/31.10.2024г., относно: Упълномощаване на Председателя на Общински съвет Златоград за предприемане на действия в рамките на правомощията му, установени от закона, за отнасяне до компетентни органи, неизвършването на фактически действия от Кмета на Община Златоград относно изпълнение на решения на Общински съвет Златоград.



Госпожа Кръстева представи докладната записка и проекта на решение: 


Във връзка с постъпила докладна записка от Председателя на Общински съвет Златоград и изложените мотиви в нея и на основание чл. 21, ал. 1, т. 23 и т.24 от Закона за местното самоуправление и местната администрация, във връзка с неизвършването на фактически действия от Кмета на Община Златоград на решения, приети от Общински съвет,  Общински съвет Златоград 

РЕШИ:
1. Упълномощава Председателя на Общински съвет Златоград, да предприеме действия  в рамките на правомощията му, установени от закона, за отнасяне до компетентни органи, неизвършването на фактически действия от Кмета на Община Златоград относно изпълнение на решения на Общински съвет Златоград. 

Не постъпиха въпроси и коментари по проекта на решение 


Комисията гласува проекта на решение с 3 гласа „за“ , 0 „против“ , 0 „въздържал се“ – прие се



Госпожа Кръстева помоли два часа преди заседанието да бъде отговорено на питанията, защото част от питанията касаят и решения на Общински съвет и текущата работа, както в Община Златоград така касаят и  дейноста на Общински съвет – вземане на решения, последващ контрол и така нататък
Поради изчерпване на дневния ред, господин Симеонов закри заседанието на Постоянната                       комисия по Бюджет и финанси.







Антон Симеонов
/Председател ПК/


Изготвил: 
Елмира Топчиева - Меркова,
Гл. специалист „Канцелария ОбС“

